Ալվարո Գոնսալես Սոբերոն

**Ալվարո Գոնսալես Սոբերոն** (, առավել ճանաչված է որպես Ալվարո, ), իսպանացի ֆուտբոլիստ, կենտրոնական պաշտպան։ 2013 թվականի Եվրոպայի ֆուտբոլի երիտասարդական առաջնության հաղթող։

## Կարիերա
### «Ռասինգ Սանտանդեր»
Ռասինգ Սանտանդերի ֆուտբոլային ակադեմիայում Ալվարոն իր պրոֆեսիոնալ նորամուտըը նշել է 2009/2010 մրցաշրջանում՝ Սեգունդա B-ի պահեստային թիմում խաղալով 23 խաղ։ Այդ մրցաշրջանում թիմը զբաղեցրել է 17-րդ տեղը իրենց խմբում և իջել ցածր դիվիզիոն։ Առաջին թիմի կազմում իր նորամուտը նշել է 2011 թվականի մայիսի 1-ին՝ խաղադաշտում անցկացնելով 82 րոպե։ Հանդիպումն ավարտվել է «Մալյորկայի» նկատմամբ հաղթանակով՝ 2։ 0 հաշվով։

Այլ պաշտպանների վնասվածքների պատճառով Ալվարոն 2011–12 մրցաշրջանը սկսել է մեկնարկային կազմում։ Շուտով ֆուտբոլիստը ստորագրել է իր առաջին պրոֆեսիոնալ պայմանագիրը «Ռասինգի» հետ։

### «Ռեալ Սարագոսա»
Հուլիսի 12-ին Ալվարոն «Սարագոսայի» հետ պայմանագիր է կնքել մինչև 2016 թվականը։ Առաջին մրցաշրջանում նա խաղացող էր մեկնարկային կազմում, բայց այն բանից հետո, երբ ակումբը իջավ Սեգունդա, նա կորցրել է իր տեղը ակումբի կազմում։ 2012 թվականի նոյեմբերի 10-ին «Դեպորտիվո Լա Կորունիայի» դեմ հաղթական խաղում նա խփել է իր առաջին գոլը ակումբի կազմում։

### «Էսպանյոլ» և «Վիլյառեալ»
2014 թվականի հուլիսի 28-ին նա հինգ տարվա պայմանագիր է կնքել «Էսպանյոլի» հետ։ 2016/2017 մրցաշրջանում նա չորրորդ ավագն էր Խավի Լոպեսից, Վիկտոր Սանչեսից և Վիկտոր Ալվարեսից հետո։ 2016 թվականի օգոստոսի 31-ին դարձել է «Վիլյառեալի» խաղացող։

2016 թվականի սեպտեմբերի 15-ին ՈւԵՖԱ-ի Եվրոպա լիգայի խմբային փուլի շվեյցարական «Ցյուրիխի» դեմ խաղում նշել է նորամուտը նոր ակումբում։

### «Մարսելի Օլիմպիկ»
2019 թվականի հուլիսի 19-ին Գոնսալեսը ֆրանսիական «Օլիմպիկ Մարսել» ակումբից մինչև մրցաշրջանի ավարտը հանդես է եկել վարձավճարով՝ 2020 թվականի ամռանը գնելու պարտադիր տարբերակով։ 2020 թվականի սեպտեմբերի 13-ին Պարի Սեն Ժերմենի և «Օլիմպիկի» միջև «Le Classico»-ում զանգվածային ծեծկռտուքի է ծագել խաղադաշտում, որի արդյունքում հինգ խաղացող հեռացվել է խաղադաշտից։ Խաղից հետո Պարի-Սեն Ժերմենի հարձակվող Նեյմարը հայտնել է, որ միջադեպը սկսվել է Գոնսալեսի ռասիստական ​​արտահայտությունների պատճառով։

2021 թվականի փետրվարի 17-ին «Նիսի» դեմ խաղում իսպանացին խփել է իր առաջին գոլը «Օլիմպիկի» կազմում։ 2022 թվականի մարտին, գլխավոր մարզիչ Խորխե Սամպաոլիի հայտարարությունից հետո, թե Գոնսալեսը չի մտնում իր ծրագրերի մեջ, պաշտպանը հեռացել է ակումբից հավաքականում հանդես գալուց համար ընդմիջումից հետո։

2022 թվականի օգոստոսի 1-ին պայմանագիրը խզվել է «Օլիմպիկի» հետ։

## Միջազգային կարիերա
2013 թվականի հունիսի 12-ին իր առաջին խաղն անցկացրել է Իսպանիայի ֆուտբոլի հավաքականի կազմում (մինչև 21 տարեկան) 2013 թվականի Եվրոպայի ֆուտբոլի առաջնության խմբային փուլում Նիդեռլանդների ֆուտբոլի հավաքականի (մինչև 21 տարեկանների) դեմ և դարձել մրցաշարի հաղթող։

## Ձեռքբերումներ
;Իսպանիայի ֆուտբոլի հավաքական (մինչև 21 տարեկան)

* Եվրոպայի երիտասարդական ֆուտբոլի առաջնության հաղթող․ 2013

## Ծանոթագրություններ

## Արտաքին հղումներ
* Ֆուտբոլիստի էջը «Սարագոսայի» պաշտոնական կայքում 

Կատեգորիա:Էսպանյոլի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլի պաշտպաններ